คือหนูมีประจำเดือนครั้งล่าสุด21ธันวาละวันนี้15มีนา ประจำเดือนยังไม่มาเลยค่ะ แต่ก็มีตกขาวละก้รู้สึกปวดท้องแบบประจำเดือนจะมาอ่าค่ะ หนูเป็นคนที่ชอบเคี้ยวน้ำแข็งไม่แน่ใจว่าอันนี้เป็นเหตุทำให้ประจำเดือนไม่มารึเปล่าอ่ะค่ะ
สวัสดีค่ะ เลือดประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลจากที่กล่าวมา ควรจะต้องยืนยันการตั้งครรภ์ให้แน่ชัด หากก่อนหน้านี้มีเพศสัมพันธ์แบบไม่ป้องกันร่วมด้วยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป การมีตกขาวไม่ได้บ่งบอกอะไร และการชอบเคี้ยวน้ำแข็งไม่น่าเกี่ยวข้องกับรอบเดือน